Държавен вестник, бр. 72, 2014 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  72
дни преди датата на заседанието. Предложе­
нията се гласуват в началото на съответното 
заседание.
Чл. 10. (1) Членовете на Енергийния борд 
потвърждават участието си в заседанието пред 
секретариата не по-късно от 3 работни дни 
преди провеждането му.
(2) Когато поради обективни причини 
член на Енергийния борд не може да вземе 
участие в заседание, той може да изпрати 
писмено становище по въпросите, включени 
в дневния ред. Секретариатът на Енергийния 
борд предоставя на членовете на борда полу­
чените писмени становища един ден преди 
заседанието.
Чл. 11. Заседанията на Енергийния борд са 
редовни, ако присъстват повече от половината 
от членовете му.
Чл. 12. (1) Заседанията на Енергийния 
борд се свикват и ръководят от неговия 
председател. 
(2) Председателят задължително включва 
в дневния ред на всяко редовно заседание 
информация за изпълнението на приетите 
насоки и препоръки на предходни заседания.
Чл. 13. (1) На заседанията могат да при­
състват представители на неправителствени 
организации и експерти, поканени от пред­
седателя.
(2) Председателят може да кани за участие 
в заседанието организации и лица по своя 
инициатива или по тяхно искане, както и по 
искане на поне 1/3 от членовете на Енергийния 
борд, когато те са изпратили до секретариата 
становище по точка от дневния ред на засе­
данието не по-късно от 3 дни преди датата 
на провеждането му. 
(3) Лицата по ал. 2 могат да вземат участие 
в дискусиите по точките от дневния ред, за 
които са представили становище.
(4) Получените писмени становища, мне­
ния и предложения от организации и лица, 
които не са заявили участие в заседанието, 
се обобщават от секретариата и се докладват 
на заседанието. 
Чл. 14. (1) Разискванията по темите от 
дневния ред не могат да надвишават 3 минути 
за всеки член на Енергийния борд.
(2) Репликите на изказвания не могат да 
надвишават една минута.
Чл. 15. Решенията на Енергийния борд се 
приемат с общо съгласие от присъстващите 
членове.
Г л а в а  т р е т а
ОРГАНИЗАЦИЯ НА РАБОТАТА 
И ПУБЛИЧНОСТ
Чл. 16. (1) Административното и техничес­
кото обслужване и експертното осигуряване 
на Енергийния борд се осъществяват от ди­
рекция „Икономическа и социална политика“ 
в администрацията на Министерския съвет, 
която изпълнява функциите на секретариат.
(2) Секретариатът:
1. осигурява дейността на Енергийния борд 
в информационно, аналитично, администра­
тивно и техническо отношение;
2. публикува необходимата информация за 
дейността на Енергийния борд на портала за 
консултативните съвети; 
3. осигурява оперативното взаимодействие 
на Енергийния борд с административните 
структури на изпълнителната власт и с други 
организации;
4. организира подготовката и провеждането 
на заседанията на Енергийния борд;
5. изготвя протоколите от заседанията на 
Енергийния борд;
6. подпомага председателя на Енергийния 
борд в неговата работа;
7. подготвя годишния отчет за дейността 
на Енергийния борд;
8. изпълнява и други задачи, възложени 
от председателя на Енергийния борд или от 
секретарите. 
(3) Секретариатът на Енергийния борд орга­
низира, координира и контролира подготовката 
и провеждането на заседанията му и съхранява 
документацията на Енергийния борд.
Чл. 17. (1) Секретариатът на Енергийния 
борд изготвя протокол в срок до 3 работни 
дни след провеждане на заседанието, в който 
се отразяват взетите решения, препоръки и 
становища. Към протокола се прилагат доку­
ментите, разгледани на заседанието.
(2) Протоколът се утвърждава от секретаря. 
(3) Протоколът се публикува на портала 
на консултативните съвети. 
(4) Архивът на Енергийния борд е публичен.
Чл. 18. (1) Секретариатът на Енергийния 
борд поддържа информационна страница 
на портала на консултативните съвети в 
интернет.
(2) На страницата по ал. 1 се публикуват 
всички документи и материали за дейността 
на Енергийния борд, включително:
1. актът за създаване;
2. съставът на Енергийния борд;
3. дневният ред на заседанията;
4. протоколите от заседанията;
5. годишните отчети за работата на Енер­
гийния борд;
6. решения, становища и предложения.
5881